|  |
| --- |
|  |
| **Fakulteta za matematiko in fiziko, Univerza v Ljubljani, Ljubljana** |
| in**Institut “Jožef Stefan”, Ljubljana** |
|  |
|  **Blinčeve nagrade za raziskovalno in strokovno delo na področju fizike**  |
|  |
| Z namenom, da bi spodbudili in nagradili raziskovalce v Republiki Sloveniji za raziskovalno in strokovno delo na področju fizike, **Fakulteta za matematiko in fiziko, Univerza v Ljubljani** in **Institut “Jožef Stefan”**, objavljata  |
| JAVNI RAZPIS |
|  |
| za * »**Blinčevo nagrado za fizike na začetku kariere**«, za raziskovalke in raziskovalce mlajše od 40 let, ki izkazujejo izjemno mednarodno odmevnost raziskovalnega dela;
* »**Blinčevo nagrado za vrhunske enkratne dosežke na področju fizike**« za enkratni mednarodno odmeven znanstveni dosežek, objavljen v zadnjih treh letih;
* »**Blinčevo nagrado za življenjsko delo s področja fizike**«, ki se podeljuje za dolgoletne mednarodno prepoznane dosežke v fiziki.
 |
|  |
| Kandidatke in kandidate lahko prijavijo posamezniki ali organizacije. Predlogu morajo predložiti vso ustrezno dokumentacijo**,** ki dokazuje upravičenost do nagrade, s strokovnim komentarjem predlagatelja, mentorja ali drugega raziskovalca z ožjega strokovnega področja, na katero se nanaša predlagano delo. |
|  |
| Izbiro in podelitev bo vodil Odbor za podelitev Blinčevih nagrad za raziskovalno in strokovno delo na področju fizike. V primeru neizpolnjevanja razpisnih pogojev oziroma nepopolne dokumentacije Odbor za podelitev Blinčevih nagrad za raziskovalno in strokovno delo na področju fizike predlogov ne bo obravnaval. Odločitve Odbora so dokončne.  |
|  |
| Nagrade za leto 2019 bodo podeljene na slovesnosti na Institutu »Jožef Stefan«, predvidoma 25. oktobra 2019. |
|  |
| Nagrajenci bodo povabljeni, da svoja dela predstavijo na strokovnih predavanjih, ki bodo organizirana na Fakulteti za matematiko in fiziko, Univerze v Ljubljani na Institutu “Jožef Stefan”. |
|  |
| Predlogi na razpis morajo prispeti v zaprtih ovojnicah z oznako **“Ne odpiraj – Predlog”** in navedbo **“Za Blinčeve nagrade za raziskovalno in strokovno delo na področju fizike ”,** ne glede na način prenosa pošiljke, do vključno **16. avgusta 2019 do 15. ure** na naslov: Predstojnik Oddelka za fiziko, **Fakulteta za matematiko in fiziko, Univerza v Ljubljani, Jadranska ulica 19, 1000 Ljubljana.** **Predlogi naj bodo v elektronski obliki (USB ključek ali CD), izjemoma so lahko tudi v papirni (en izvod).** |
|  |
| Podrobna navodila in razpisne pogoje dobite na **Fakulteti za matematiko in fiziko, Univerza v Ljubljani,** po tel. 01 4766 515ter na [**https://www.fmf.uni-lj.si/si/obvestila/agregator/splosna/**](https://www.fmf.uni-lj.si/si/obvestila/agregator/splosna/)in na Institutu “Jožef Stefan”, na [**http://www.ijs.si/ijsw/Objave**](http://www.ijs.si/ijsw/Objave) **.** |

Direktor Instituta “Jožef Stefan” Dekan Fakultete za matematiko in fiziko UL

prof. dr. Jadran Lenarčič prof. dr. Anton Ramšak

Ljubljana, 11. april 2019